Да се изплъзнеш по южноамерикански | Банкеръ\nДа се изплъзнеш по южноамерикански\nДокато едни се ограждат, други идват с парите. Рисунка Петер Шранк\nДържавният секретар на Съединените щати направи първото си голямо турне в Латинска Америка, с което се опита да навакса отдръпването на страната си от този важен за нея регион. Той успя в известна степен да изтръгне подкрепа от южноамериканските си партньори по отношение на режима във Венецуела и това може да бъде смятано за успех. Но по-сериозното предизвикателство пред Съединените щати е новият голям конкурент за влияние в района - Китай. А за да бъде изместен източният гигант оттам, където веднъж е стъпил, политическите призиви няма да са достатъчни.\nОще докато Тилърсън е планирал обиколката си той бе изпреварен от китайския си колега Ван И, който през януари се срещна в Чили с 33-ма представители на Общността на латиноамериканските и карибските държави и покани страните им да стана част от китайската инициатива "Един пояс - един път". Наричана още "Нов Път на коприната", тя представлява гигантски инфраструктурен план, насочен първоначално към свързване на Китай с азиатските му съседи с перспективи за простиране до Европа и Африка.\nТърговията и инвестициите на Китай в Латинска Америка се засилиха с настъпването на глобалната рецесия през 2008-а. Поднебесната империя планира да вложи в региона до 2019-а 250 млрд. долара и да вкара още 500 млрд. чрез търговия. Процесът върви по план и Пекин вече е най-големия търговски партньор на Бразилия, Аржентина, Чили и Перу.\nПреориентирането на страните от региона може да се обясни с трудния им достъп до международните финанси, дължащ се и на лошото им управление, корупцията и икономическата им политика. На този фон се появяват китайците, които строят пътища, железопътни линии, пристанища и използват тази инфраструктура, за да снабдяват Китай с крайно необходимите му ресурси. Китайската народна република е атрактивен инвеститор не само защото поддържа политика на ненамеса във вътрешните работи на партньорите си, но и защото изпълнява проектите си с непозната за развитите държави скорост. А може би най-важното е, че условията за финансирането на тези проекти не са строги.\nПодходът на Съединените щати е коренно различен. Още преди да се отправи на обиколката си, в реч в университета в Остин в щата Тексас Тилърсън предупреди, че Китай "не отразява фундаменталните ценности, споделяни в този регион". По думите му отношението на Съединените щати е съвсем друго, тъй като те не търсят краткосрочни сделки с неравностойна изгода, а партньори със споделени ценности. Регионът не се нуждае от "нови империалистически сили", посочи първият дипломат на САЩ.\nРечта на Тилърсън сякаш потвърди, че страната му все още смята Латинска Америка за свой запазен регион на интереси. Неслучайно пред студентите в Тексас той изтъкна плюсовете на доктрината Монро от 1823-а, определяйки я като "успех". Според приетата по времето на президента Джеймс Монро концепция, доразвита през 1904-а от президента Теодор Рузвелт, Съединените щати се противопоставят на намесата на европейски страни на американския континент, като в същото време се отказват от вмешателство в европейските дела. В същността си тя определя целия американски континент като сфера на влияние на Вашингтон, превръщайки, по думите на критиците, документа Латинска Америка в "заден двор на САЩ".\nИзтъкването на доктрината от Тилърсън бе в ярък контраст с новия подход към региона, приет от администрацията на предишния президент Барак Обама. През 2013-а тогавашният първи дипломат Джон Кери обяви, че "ерата на доктрината Монро приключи". Въпросът е дали сега е най-подходящият момент за завой в американската политика към региона. Според неотдавна публикувано проучване на "Галъп" одобрението за лидерството на Съединените щати в Латинска Америка е намаляло от 49 на сто през 2016-а на 24 на сто през 2017-а, като едва 17% одобряват действията на президента Доналд Тръмп. В това няма нищо изненадващо, след като още от предизборната си кампания той призоваваше за втвърдяване на подхода към региона и за изграждане на стена с Мексико. А след като влезе в Белия дом, изтегли страната си от Транстихоокеанското партньорство, в което участваха южноамерикански и азиатски държави, и прие редица стъпки срещу имигрантите.\nДумите на Рекс Тилърсън не останаха незабелязани в Пекин. Излизащият на английски вестник "Глобал таймс" изрази учудването на китайския народ от това, че страната му е определена като империалистическа, и изтъкна, че Китай нито има военни бази в региона, нито има присъствие на негови войски в която и да било латиноамериканска страна. Колкото до обвинението, че Пекин използва икономическото си влияние, за да упражнява натиск върху политиката в Латинска Америка, вестникът посочва, че местните страни само печелят от китайските инвестиции.\nНаистина, от формална гледна точка трудно може да се намери в какво да бъде упрекнат Китай. Тъкмо напротив, латиноамериканците на практика почти нямат алтернативи за привличане на инвестиции. Международните финансови институции - като Световната банка и Международния валутен фонд, поставят стриктни изисквания за отпускане на заеми, включващи икономическата политика, спазването на законите и борбата с корупцията в кандидатстващите страни. Тези институции в голяма степен са доминирани от Съединените щати, а латиноамериканските страни, годни да преминат през ситото за получаване на кредит, се броят на пръсти. И тук на сцената излиза Китай, който срещу огромните пари, които влага, не само си осигурява ресурси, но си купува и политическо влияние дори в случаите, когато инвестициите му не получат желаната възвръщаемост.\nКакво предлагат Съединените щати насреща? Политика на изолационизъм, оттегляне от двустранни търговски споразумения и отдръпване от свободната търговия. И завръщане към доктрината Монро, което трудно би спечелило сърцата на латиноамериканците.\nпетък, 09. февруари 2018 - 14:00


store.bg - Акварелни бои - Палитра от 12 цвята\nТворчество Рисуване и писане Боички и четки Акварелни Акварелни бои - Палитра от 12 цв...\nРазмер на опаковката 8.80 / 21.50 / 2.00 cm\nАкварелните бои от "Faber-Castell" са висококачествените, притежават отлична покривност на ярките и интензивни цветовете. Те са подходящи за всяко дете, което обича да рисува, като могат да му бъдат от полза както в часовете по изобразително изкуство, така и през свободното време вкъщи. Боичките се предлагат в пластмасова палитра в комплект с кръгла четка. Палитрата включва 12 цветни боични, място за поставяне на четката и капак, които има пет ванички, предназачени за смесване на цветовете. За направата на своите красиви и чудати детски картини, освен от водните бои, малчуганът ви ще има необходимост от подходящо блокче за рисуване. А ако искате да предпазите неговите дрешки от нацапване, може да се снабдите с предпазна престилка.\nВсеки от цветовете в палитрата е с диаметър 2.4 cm.\nИзползваните в представянето на продукт "Акварелни бои - Палитра от 12 цвята" текстови, графични и други материали са собственост на носителите на авторските им права.


подови линейни сифони – BaniSpa\nHL530 ДУШ-БЛОК е новото решение за душ-корита без прагове\nДуш-коритата в модерната баня не просто изтъняха, а вече са съвсем без прагове.\nВ отговор на тази тенденция австрийската компания HL Hutterer & Lechner, световен лидер в производството на сифони и елементи за отводнителни системи, пусна на пазара най-новия си продукт – HL530 душ-блок.\nТой представлява комплект с елементи за бърз монтаж, който включва сифон, основа, хидроизолация и зададени наклони.\nЕдно от големите предимства на душ-блока е способността му да регулира дължината си според размерите на помещението. За целта към основния елемент от твърда\nпяна, с хидроизолирана повърхност и вградена текстилна армировка могат да се добавят удължители с размери 120, 60 или 30 см.\nСифонът на системата HL530 вече изцяло решава проблема с неприятните миризми, които се появяват в случай, че сифонът дълго време не се мокри с вода.\nЗаради специално разработения воден затвор PRIMUS новата отводнителната система на HL предлага комфорт на отичане и хигиена на въздуха дори и когатопрез нея не е протичала вода.\nБлагодарение на специалната си наставка от ABS за напасване, системата с лекота се настройва към плочки и настилки с различна дебелина (7 – 17 мм) и отводнява пропуснатата под настилката вода.\nМоделът HL530 е елегантно решение за безпраговото корито в модерната баня. Той позволява отлично оттичане на водата дори и при висок дебит на душовата инсталация. Самата отводнителна система е почти невидима, а единствените елементи, които остават на повърхността, могат с лекота да се синхронизират по финиш с общия интериор. Видимите части могат да са в сиво, черно, бяло, кафяво или хромирано.\nОще един плюс: тялото на HL530 е с фабрично монтирана хидроизолация, особеност, която обикноведно се отнася до сходни продукти във високия ценови клас. Тялото на модела обаче е изработено от EPS , което го прави достъпен за клиенти с ограничен бюджет и високи изисквания за дизайн и функционалност.\nДуш-блокът HL530 бе отличен с награда за дизайн на тазгодишното строително изложение във Виена.\nHL-Bulgaria е генерален представител на HL


ПРОТЕСТИТЕ СРЕЩУ КОРУПЦИЯТА В УПРАВЛЕНИЕТО и за оставка на правителството и главния прокурор - Страница 18 - ФОРУМ StringMeteo.com\nМнение от Stringmeteo » чет юли 16, 2020 3:17 am\nВ момента, в който падне Борисов, ще преместим протеста в съдебната палата и Гешев ще подаде оставка. Глас народен, глас Божи. Това заяви от площада на протеста един от организаторите му Николай Хаджигенов.\nЗа първи път българите осъзнават, че са граждани. И Гешев ще си тръгне след Борисов. Нямаме право да повтаряме стари грешки, допълни Арман Бабикян в "Честно казано с Люба Кулезич" по Евроком.\nОставките на Владислав Горанов, Младен Маринов и Емил Караниколов са ясен знак за разделяне с част от хората, които представляват съдружника във властта, а именно Движението за права и свободи (ДПС), коментира Бабикян.\nОпитват се да си запазят парламентарната си коалиция и да не дадат шанс при оставка президентът да назначи служебно правителство. Опитват се да запазят контрола в свои ръце, допълни той.\nЕдинственото, което нямаме право, е да повтаряме стари грешки. Стара грешка означава да излезем на улицата, за да падне кабинетът на Орешарски, защото някой е сбъркал да предложи Делян Пеевски за шеф на ДАНС, за да се върне после още по-силен, още по-мощен и с помощта на Бойко Борисов и ГЕРБ, подчерта Бабикян.\nСпоред него правителството трябва да прецени дали иска бавна смърт или нови избори. Той добави, че е необходимо въвеждането на електронно гласуване, за да се осигури честността на изборите.\nМнение от weather_master » чет юли 16, 2020 7:30 am\nчет юли 16, 2020 12:01 am\nВсички тук, които защитават Тиквата са просто на нивото му. Всяко дупе си има подходящите гащи. Стринг винаги е бил много над нещата, никога не се е хвърлял в спорове за времето и в интриги. Щом като се хвърля по този начин да остоява интересите си, значи има защо. Следил е задълбочено събитията през последните хм десетина години и е много наясно какво се случва. Чета с интерес писанията му и съм почти изцяло съгласен с него.\nЗа всяко дупе си има и подходящ х*й. Хайде спести ни гейските си истории. Не знам защо непрекъснато се намесваш като изобщо не си авторитет. Ти също си против ЕС и прогнилият запад, а живееш и работиш там. Също си против жените, хетеросексуалните и т.н. Милееш за Русия и комунизма, но си яко против арабите да са социално равни с останалите. Въобще си много сбъркана личност още от раждането ти. По-скоро следвайки логиката и логичността обратното на това, което твърдиш е правилното!\nМнение от gero » чет юли 16, 2020 8:02 am\nТакова подмазване към админа, че чак да ти се доповръща.\nОбаче това с оставките показва, че ББ е лабилен . Излезли няколко хиляди да протестират и какво от това? Недоволни винаги ще има каквото и правителство да има, който и да управлява. Ако всеки път трябва да се съобразяваме с прищевките на под 1% от населението доникъде няма да стигнем така.\nМнение от blue » чет юли 16, 2020 8:06 am\nСтринг, Бабикян ли ти е вече еталона за мнение? Много ниско ниво - платени копейкини, заблудени костоваци - явно живеете в някаква виртуална реалност!\nМнение от wilkosz » чет юли 16, 2020 9:00 am\nНе се подмазвам, уважавал съм го винаги, защото го познавам. Сериозен и конструктивен човек, като се бяхме видели в София влезе в книжарницата и си купи три научни списания. Не е трол-безделник като вас. Въпреки това, когато не съм бил съгласен с нещо директно съм го изразявал, а вие му се подмазвахте с години, защото е админ. Сега не ви уйдисва и спамите.\nМнение от weather_master » чет юли 16, 2020 9:20 am\nМакс, винаги говориш едно общо и накрая все едно нищо не казваш. Имам чувството, че живееш в някакъв собствен свят, далеч от реалността и си вярваш на всичкото отгоре. Като имаш теза дай примери да я защитиш. И какво се случва с прогнилият запад и Меркел? Абе ти нямаше ли някаква шкодичка, източно европейска кола, според тебе. Върви ли още или ти е много скъпа нафтата?\nМнение от Weatherman » чет юли 16, 2020 9:25 am\nБрей, Макс, значи да разбираме, че на следващите избори ще гласуваш за ДБ? Щом смяташ, че Стринг е наясно с какво се случва и му се доверяваш, значи трябва да си съгласен и с избора му на партия и да гласуваш за Костов. Той задълбочено следи събитията и знае какво прави! Довери му се!\nПП: Стринг, ти си истински майстор! Успя да накараш върл комунист (като Макс) да гласува за ДБ.\nПоследна промяна от Weatherman на чет юли 16, 2020 9:44 am, променено общо 1 път.\nМнение от wilkosz » чет юли 16, 2020 9:34 am\nОбичате да изкривявате фактите. Общото е, че стринг и аз мразим престъпниците Тиквата и ГЕРБ. Схванете най-после, че това е протест срещу мутрите и ограбването на България, а не на ДБ или БСП. На народът му писна от ГЕРБ, примирите се с провала. Ако дойде БСП на власт, ще има контра на ЕС, границите ще се пазят от нелегални резаци и ще е добре. Ще имаме повече автономия като Полша и Унгария, няма да сме марионетка на ЕС.\nМнение от blue » чет юли 16, 2020 9:40 am\nАбе мечтата ти е от много време да се надупим пак на руснаците. Да , ама не - НИКОГА ПОВЕЧЕ НЯМА ДА СТАНЕ ТОВА.\nДупи се ти като ти е толкова акъла. Българина е проевропейски настроен и никога няма да има връщане към гнусливата комунистическа проруска система!\nМнение от weather_master » чет юли 16, 2020 9:48 am\nОоо, той яко се дупи. Цял живот това прави.\n...Ако дойде БСП на власт, ще има контра на ЕС, границите ще се пазят от нелегални резаци и ще е добре.\nДа и ще има спрени еврофондове по всичко. А относно резаците ги вкарват заради такива като тебе, които нямат деца! След 10-15 години ще стане страшно с толкова много пенсионери и застаряващо население. Кой ще ви издържа?\nМнение от yavor_zhekov » чет юли 16, 2020 9:57 am\nАбе БСП няма как да дойде на власт ако няма подкрепа от ДПС. КУРни едва ли не открито заяви, че не иска да управлява с ДПС. Проблем остава единствено евентуален служебен кабинет на кремълския агент.\nМнение от stratega » чет юли 16, 2020 10:49 am\nср юли 15, 2020 10:03 pm\nГупости(това към стринг и квити), това са си ваши интерпретации. Аз се изморих(да протестирам тука), ще си дам почивка.\nДПС все пак си иска министрите. Явно снощи са му се скарали на Бойко .\nМнение от itmpm » чет юли 16, 2020 11:10 am\nСлед вота ще има смени, спокойно. Но не е защото ДПС така решава. Те всъщност патриотите "забраниха" смените на дпс министрите. Това ДПС само как божков го използва дистанционно да управялва черепчетата си.\nМнение от Stringmeteo » чет юли 16, 2020 11:41 am\nср юли 15, 2020 9:04 pm\nХитряшки маньоври на петия етаж, знаем му ги тия - няма да мине номерът! Нали се сещаш кога ДПС ще излязат от управлението му и ще го оставят на власт - точно никога. Превод - оставката му вече е уговорена и се опитват да минимизират щетите.\nТова го казах снощи половин час след излизането на информацията за оставката на министрите, ще поразгледам какво се е променило от нощта и тази сутрин, че имах друга работа досега ...\nМнение от Stringmeteo » чет юли 16, 2020 3:03 pm\nРумен Петков: Предполагам, че Първанов се е обадил на Борисов, за до го посъветва да се оттегли\n16.07.20 в 14:12\n"Предполагам, че Първанов се е обадил на Борисов, за до го посъветва да се оттегли, за да няма кръв. Под ръководството на Първанов БСП доказа, че властта не е самоцел, докато за Борисов властта е начин за съществуване. Иначе ще отиде там, където му е мястото"\nМеханизмът за сътрудничество и проверка не е отпаднал, заяви евродепутатката\n16.07.20 в 14:22\n"Крахът на върховенството на закона в България ще бъде обсъден в Европейския парламент. Това е голям пробив". Това каза пред БНР евродепутатката от Европейските социалисти и демократи/БСП Елена Йончева, член на Комисията по граждански свободи, правосъдие и вътрешни работи в ЕП, в която ще се проведе дискусия за състоянието на върховенството на закона в България. Обсъждането ще е в началото на септември. Тя уточни, че това ще се случи въпреки съпротивата на ЕНП и на ГЕРБ


Емил Соколов пред ФАКТИ: Нуждаем се от радикална реформа в образованието с фокус върху качеството, а не количеството ᐉ Новини от Fakti.bg - Мнения | ФАКТИ.БГ\n23 Декември, 2021 14:32 1 820\n"Българското образование в момента почти не развива практически знания и умения. Това трябва да се промени", категоричен е учителят\nБългарското образование - от първото до последното стъпало, има нужда от радикални промени и това не е тайна за почти никого. Реформата в тази много важна област от живота ни е не по-малко важна от реформата в правосъдието, закона за лустрацията и другите политики на модернизация, които да отведат България в друго социално-икономическо и дори политическо измерение.\nЗа да обсъдим в детайли необходимата реформа в образованието, от ФАКТИ проведохме разговор с възпитаника на Екзитърския университет Емил Соколов, който е историк. В момента той прави последните стъпки към придобиването на докторска степен от университета в Екзитър, а в същото време направи смелата стъпка да се завърне в България и да стане учител. Именно и поради това г-н Соколов е много ценен събеседник по темата, като казаното от него трябва да накара много хора в Министерство на образованието, учители и родители да се замислят, а след това и с дружни усилия да изпълнят и отстоят мащабна реформа в българското образование.\n- Г-н Соколов, поне от медийните изяви на министъра на образованието проф. Николай Денков - преди служебен, а сега вече редовен, не се чуват декларации за радикални промени в българското образование. Вие на какво мнението сте - има ли нужда от радикални реформи или трябва да се действа внимателно, с леки корекции?\n- Радикални реформи са нужни и те не бива повече да се отлагат. Всяка година слушаме как българските ученици са на дъното на класациите за функционална грамотност, аналитично и критично мислене. Именно наборът от тези умения и компетентности позволяват на един човек да се справи успешно с реални житейски ситуации в съвременното общество. Това включва дори умението да се грижиш за собственото си здраве, което пандемията показа, че масово липсва в нашето общество.\nТук някои ще кажат, че българските деца се справят блестящо на международни състезания по математика и други точни науки. Да, така е, но това са чудесни изключения. Според последните данни на PISA (Programme for International Student Assessment или Програма за международно оценяване на учениците) 46% от българските деца са функционално неграмотни. С други думи, те не правят връзка между знания и практическо приложение, не могат да ползват запаметеното, за да се справят с основни житейски ситуации и нямат уменията, които работодателите търсят в учениците след завършване на средното им образование. Тази статистика ни казва, че за 12 години българската образователна система не прави почти нищо, за да гарантира на децата успешна реализация. Това е така, защото освен че е архаична, образователната ни система няма ясна концепция за бъдещето. В момента българското образование не подготвя кадрите, които ще са нужни на България в следващите 20 и 30 години, а се опитва с леки козметични промени да отбие номера. Повечето промени досега не са истинска реформа, а преливане от пусто в празно, което обаче в бъдеще ще доведе до сериозни социални, икономически и дори политически проблеми. Просто е - неграмотните деца се превръщат в непълноценни и неудовлетворени възрастни.\n- Като млад човек изминал почти целия път - от ранното детство до академизма, според Вас от какъв тип подготовка се нуждаят децата преди да пристъпят прага на началното образование?\n- Две неща са нужни на децата преди да започнат началното си образование - да са пълноценно социализирани и да мислят творчески и креативно. Всъщност за повечето деца тези умения са нещо съвсем естествено. Това, което ние, възрастните трябва да направим е да не им пречим да развиват тези умения като ги затормозяваме излишно и безполезно с наизустяване, рецитиране, ограничаване, рамкиране. Има време децата да придобият теоретични знания, но това време не е в детската градина. В първите няколко години от развитието си децата трябва да имат свободата да бъдат себе си и да се научат да общуват пълноценно заедно.\n- Навлизаме в дълбокото. Кои са основните неща, които трябва да бъдат променени в средното образование?\n- Няма как да изброя всички промени, които са нужни. Няколко обаче са нещата, които можем да променим още сега, за да започнем да постигаме по-добри резултати.\nПърво, тук ще се повторя, но е изключително важно децата да работят по групи през 60% от времето в часовете. Това е начинът да обсъдят наученото, да го изпробват и да го приложат, за да решат заедно някакъв проблем. Умението да работиш в екип е нещо, което децата ще правят през целия си живот. Те трябва да се научат да го правят добре още в училище. Например, когато са в групи, по-силните деца помагат на по-слабите, което освен че развива умението им да комуникират ефективно, ги учи на отговорност и грижа за околните.\nДецата трябва да имат възможност да работят по проекти и да прилагат знанията си по няколко предмета. Така наречените интердисциплинарни проекти дават възможност на учениците да се фокусират върху постигането на конкретна цел, докато в същото време упражняват и прилагат знания и умения от няколко научни дисциплини. Например, с 6-ти клас тази година направихме проект за Византия, в който комбинирахме история, английски и изкуство. В часовете по английски децата се учиха да пишат и говорят за Византия, използвайки правилната историческа лексика. В часовете по история пък обсъждахме политически, икономически, социални и военни въпроси на английски, дебатирахме и разигравахме кратки исторически сценки. За да са по-реалистични сценките, в часовете по изкуство учениците изработваха мозайки, плакати, декори и всякакви други неща свързани с Византия и християнството. По трите предмета фокусът беше един – Византия, но знанията и уменията, които децата придобиха, бяха най-разнообразни, като имаха възможност да ги упражняват във всеки един час. Такива проекти могат да се правят комбинирайки всякакви предмети – математика, физика, биология, география и други.\nВторо, учебните програми трябва да бъдат променени възможно най-скоро. Броят на темите и уроците трябва да бъде намален, а броят на часовете поне по основните предмети да се увеличи. Например - седми и десети клас покриват едни и същи теми по история. В двете години се очаква от тях да се запознаят с исторически събития, обхващащи няколкостотин години. Това е абсурдно. Трябва да се набляга не на количеството, а на качеството в усвояване на знания. В учебника за седми клас, когато се обсъжда Първата световна война, никъде не се споменава името на генерал Владимир Вазов – героят от Дойран. Това показва тотално неразбиране на националната ни история и защо тя е важна. Нейното значение е именното това, че историята играе ключова роля в социализирането на децата и изграждането на тяхната българска идентичност.\nПо-добре е децата да познават по-малко периоди, но да учат за тях в дълбочина и да имат възможност да изградят националната си идентичност, отколкото да се препуска по материала и едни и същи неща да се учат в различни години с надеждата, че нещо ще остане в главите на учениците. Този метод на презастраховане единствено затормозява децата. На тях не им става ясно защо учат едни и същи неща два пъти, като и двата пъти не успяват да се запознаят с темите подробно, а се препуска повърхностно през тях. Образователната система не бива да експериментира с децата.\nТрето, от изключително значение е дигитализацията в образованието да продължи. Деца и учители трябва да могат да ползват различни функции и възможности, с които дигиталната среда разполага. Таблети, интерактивни табла и всякакви аудио-визуални материали са необходими в класната стая, както и извън нея. Все пак вече сме в 21 век.\nКрайно време е музеите и културните институции също да се дигитализират. Много е важно да се работи върху изграждането на медийна грамотност, за да се намалят вредните ефекти от дезинформацията и фалшивите новини.\nДигитализацията позволява още да се противодейства и на плагиатството. Децата от малки трябва да знаят, че плагиатството е неприемливо и подлежи на санкции. В България това е огромен проблем, който съществува дори по върховете на академичните среди. За да се справим с него, трябва да възпитаме децата да уважават чуждия труд и да се безкомпромисни по отношение на академичния интегритет, а и не само на него.\n- Преминаваме към фазата на образованието, в която сте с най-преки и най-пресни впечатления - висшето такова. Какво трябва да променим и/или надградим на този етап от образованието?\n- В момента висшето образование е достъпно почти за всеки. Конкуренция няма дори в някой от най-старите и реномирани университети в страната. Възможно е да те приемат медицина или право с оценки 3-4. Това освен че понижава нивото, на практика обезсмисля висшето образование. Като се тръгне от делегираните бюджети в средните училища и се стигне до университетите, България се стреми да гони бройка ученици и студенти, а качеството въобще не е на дневен ред. Количеството, било то измервано в ученици или огромен брой теми на година, е водещо на всеки етап от образованието в България, а не качеството. Колкото и външни оценявания да се въведат, докато на учениците и студентите се гледа като на „торба с пари“, няма как да постигнем добри резултати. Друг пример за това е, че за да минеш по някои предмети, е достатъчно да си си купил учебника на даден преподавател. Намаляването и на броя на специалностите във висшите учебни заведения е една част от решението на проблемите. Висшето образование трябва да се прави с цел придобиването на задълбочени умения, знания и специализация, а да не бъде просто ритуал, през който преминава всеки, който си плати достатъчно.\n- Дотук най-вече можем да обобщим, че сте радетел във всички фази на българското образование засилено да се залага на практически занятия?\n- Българското образование в момента почти не развива практически знания и умения. Това трябва да се промени. Това не означава, усвояването на теоретични знания да бъде подценено, защото е важно учениците да се сблъскват с абстрактни процеси и концепции. Това е ключово както за точните науки, така и за хуманитарните специалности. И все пак съотношението на теоретичните знания спрямо практическите би трябвало да е приблизително 40:60 или 30:70. Практическото приложение на знания трябва да преобладава, но на по-интелектуалните занимания не бива да се гледа като на нещо лошо. Самоцелният прагматизъм е почти толкова вреден, колкото и самоцелният академизъм. При нас просто енциклопедичните знания преобладават и този дисбаланс трябва да бъде изравнен.\n- На база опита Ви в академичните среди, а сега и като преподавател на подрастващи, избутване встрани на теорията - "сухите" факти като години, дати и друго подобно съдържание, крие ли рискове?\n- Крие рискове, но почти никъде по света не се наблюдава тотално избутване на теорията и "сухите факти". Дори във Великобритания, която се слави с отлично висше образование, тези неща не са тотално отречени. Програмата е така структурирана, че теорията и фактите се научават в процеса на работа, а не са нещо, което да се преследва фанатично, както е у нас. Този проблем се решава, когато имаш ясна концепция какво искаш да постигнеш с различните етапи на образованието. В България такава липсва. Всичко се прави "на парче" и когато нещата не се получат, обикновено, за да компенсираме, се обръщаме към наизустяването и рецитирането на факти. Това е някаква форма на масова заблуда, че образованието ни все пак не е толкова лошо и децата все пак са научили нещо. Защо са го научили, къде ще им потрябва и как ще го използват не е ясно.\n- Вие сте завършили висшето си образование в Екзитърския университет във Великобритания и скоро ще придобиете докторска степен от него. Натрупали сте достатъчно впечатления от британския образователен модел. Има ли неща в него, които в България бихме могли да заимстваме успешно?\n- Едно от нещата, които можем да заимстваме успешно, е моделът им на средно образование. След като навършат 16 години, учениците, които искат да учат висше образование, би трябвало да специализират само в 3-4 предмета. Това ще са предметите, които ще им трябват в университета. Тези, които искат не искат да учат висше, трябва да отделят 1-2 години в усвояването на конкретен занаят или професия. Както казах по-горе, армията от висшисти, която създаваме в България, по никакъв начин не води до по-образовани и по-подготвени кадри. Напротив, в момента България създава армия от посредствени специалисти, които са неподготвени за пазара на труда. С този процес на бълване на формално подготвени кадри, които обаче нямат почти никакви теоретични и практически умения, рискуваме да взривим българската икономическа и социална система. За да не се случи това, промените в образованието трябва да започнат сега. Достатъчно дълго отбивахме номера. Вече и в буквален, и в преносен смисъл не можем да си го позволим. За да станем модерна държава, трябва да разберем, че бъдещето принадлежи на качеството, а не на количеството и това важи във всички области на живота и най-вече в образованието.\nДенков: Не беше трудно да се съглася с оставането ми на поста\n"Рано е да се говори за удължаване на учебната година, защото това е доста тежък процес, свързан е с изпитите". Това заяви служебният мин ...\nПроф. Танев: Добрите предложения от преговорите са ми познати до едно\n"Съобщиха, че вече са осигурени на склад нужните тестове до средата на първата седмица на януари. Имаме около 1 месец гаранция. В случая две мини ...\nПредставители на "Продължаваме промяната", "Има такъв народ", БСП и "Демократична България" обсъдиха бъдещите коалиционн ...


Начало » Продуктов каталог » Комбинирани пакети\nВсички Комбинирани пакети\nГелът от алое вера на Форевър сега и в мини опаковка от 330ml Доказателство, че ценните неща са наистина в малки опаковки! Същият свеж вкус, 99,7% чист гел от алое, без добавени консерванти и захар, в изключително удобна мини опаковка. Код: 7 [...]\nУстремете се към добрата физическа форма с идеалното съчетание от АРГИ+ и гела от алое вера на Форевър, което ще ви помогне да изглеждате и да се чувствате по-добре. Новият комбиниран пакет на Форевър включва три мини опаковки ГЕЛ ОТ АЛОЕ ВЕРА [...]\nДокосване до Форевър Touch of Forever\nДокоснете се до вълшебството алое вера и качествените продукти на Форевър с този комбиниран пакет. Той съдържа някои от най-популярните ни продукти за здраве и красота, плюс допълнителни материали, които ще ви запознаят по-подробно не само с п [...]\nСпециална подборка от най-популярните хранителни добавки на Форевър, която ще ви зареди с жизненост. Опитайте продуктите с ефикасни формули и висококачествени съставки, които помагат на милиони по света да изглеждат и да се чувстват по-добре. [...]\nМини алое и червени боровинки – 330ml\nНектарът от алое вера и червени боровинки на Форевър сега и в мини опаковка от 330ml Доказателство, че ценните неща са наистина в малки опаковки! Същият свеж плодов вкус, 90,7% чист гел от алое, без добавени консерванти и захар, в изключително [...]\nПакет „Напитки“ Aloe Drinks Pack\nВ този пакет ще откриете селекция от чудесните напитки на Форевър – четири бутилки гел от алое, три нектара от алое и боровинки, два нектара от алое и праскови и един вкусен Поместийн пауър плюс бланки и печатни материали. Код: 003 ДОСТАВКА [...]\nЗаинтригувани ли сте от възможността да си изградите собствен Форевър бизнес? Искате ли да ползвате големи отстъпки? Тогава този пакет е идеалният начин да започнете. Предлага достъпна и бърза възможност за издигане до ниво Асистент Супервайзо [...]\nТроен пакет с любимия и неповторим Гел от алое вера и червени боровинки.Напитката подпомага храносмилането, имунитета на тялото ви и отделителната система. Идеален начин да направите свой акаунт и да си пазарувате с 15% отстъпка. Код: 7343 [...]\nТроен пакет с ароматната и вкусна напитка Алое и праскови. Алое и праскови се грижи за храносмилането, имунитета и жизнеността ви. Идеален начин да направите свой акаунт и да си пазарувате с 15% отстъпка. Код: 7773 [...]\nТроен пакет с любимия и неповторим Гел от алое вера.Напитката подпомага храносмилането и имунитета на тялото ви. Идеален начин да направите свой акаунт и да си пазарувате с 15% отстъпка. Код: 7153 3 х 1 литър ДОСТАВКА [...]


Препоръки - iFD Engineering Joint Venture GmbH\nВ следващата секция ще намерите списък с някои от многото ни клиентски препоръки и инсталации с кратко описание. За допълнителна информация, отидете в секцията“Успешни истории”.\nSPAR Handelsgesellschaft mbH, Германия\nMicrosoft Dynamics™ NAV 5.0 – Разработка на приложение в сферата на търговията на едро. iFD mTrade – Windows Мобилно базирано PDA приложение за клиентско въвеждане на поръчки и трансфер на данни. iFD MIS 3.5 – OLAP базирано Data Warehouse за анализ на продажби, интегриран и приет към ERP системата Navision Microsoft SharePoint, разширен Web 2.0. партньор и клиентски портал. Microsoft BizTalk базирано решение за автоматизирани комуникационни партньорски системи.\nDrinks & Food Vertriebsgesellschaft mbH, Германия\nMicrosoft Business Solution Navision 3.7 – Разработка на приложение и поддръжка в сферата на производствения контрол, импорт на продукти и ритейл процеси. iFD mStore 3.0 – Windows CE базирано PDA приложение за MDE складово управление, интегрирано към ERP системата Navision. iFD MIS 2.7 – OLAP базиран Data Warehouse за анализ на печалби и продажби, интегриран с ERP системата Navision\nONLINE Software AG, Германия\nРазработка на приложение, включващо модули на софтуерното решение PRESTIGE Enterprise\nDRUJBA Glassworks S.A., Sofia, България\nИнтеграция и клиентска персонализация на ефикасна система за складово управление базирана на iFD Group продуктът iFD digiStore\nTRUCK 24 AG, Германия\nWindows CE/Pocket PC базирано комуникационно решение за превозни средства. Microsoft Business Solutions Navision 4.0 разработка на приложение и поддръжка на мобилната комуникация и фактуриране.\nKODi Diskontläden GmbH, Германия\niFD MIS 1.0 – OLAP базиран Data Warehouse за анализ на продажбите\nKloppenburg GmbH, Германия\nOracle базиран Бизнес Склад с потребителски уеб интерфейс\nSPAR Handels AG, Германия\nInformix – базирана система за управление на потоци от плодове и зеленчуци.\nInformix – базирано решение за доставки до магазини за хранителни стоки\nInformix – базирани уеб решения за анализ на продажби в магазините за хранителни стоки\nSQL Server – базирана система за промотиране на продукти и продажби в интернет изложения\nДопълнителни препоръки за групата\nДопълнителни препоръки за iFD Group\nЗа допълнителни препоръки относно iFD Group моля посетете сайта на ИФД в Кемниц, Германия, или кликнете на iFD Group логото от дясната страна\nКъм сайта на ИФД …\nПрочетете повечe …


Pernik News БАБХ:У нас няма френско бебешко мляко със салмонела PernikNews.Com БАБХ:У нас няма френско бебешко мляко със салмонела\nЗасега няма информация в България да са доставени засегнати партиди бебешки храни на френската компания „Лакталис“.\nФренските власти забраниха продажбата на мляко за бебета и още няколко бебешки храни, произвеждани от компанията Лакталис (Lactalis) за Франция и чуждестранни пазари. Забраната е предприета, поради установено наличие на салмонела в храните.\nФренското министерство на икономиката и финансите публикува списък с над 600 партиди, които са забранени за консумация и са предприети мерки за изтеглянето им от пазара.\nС цел да обърнем внимание и предпазим потребителите, които евентуално може да са си закупили, засегнати продукти от друга държава, публикуваме списъка с продуктите и партидите на френските власти. България не фигурира в този списък./Новини бг


Съвместимост на майките Козирог с деца Везни - Стойности - 2021\nСъвместимост на майките Козирог с деца Везни\nДецата, родени под знака Везни са нежни и спокойни деца така че връзката с тях е плод петрол. От друга страна, майките Козирог, въпреки че са изключително взискателни, са в състояние да омекнат преди нежното и сладко сърце на децата си Везни.\nНие ви казваме как е връзката на майките Козирог с децата от знака Везни.\nТе са взискателни майки и негъвкав които налагат желязна дисциплина и които харесват предварително установения ред без страх. Те не са точно отворени, но те обичат традициите и им е трудно да приемат промени или модерности, но въпреки че са малко упорити, те могат да станат отразяващи, след като преодолеят първия отрицателен импулс на своя знак.\nМайки с крака на земята, какво бягайте от бляновете на децата си, но че са способни да им се отдадат като никой друг, за да могат да постигнат целите си.\nЖените Козирози са жертвени майки, от а боен дух, преди което не е достъпен проблем или трудност.\nТе обичат да тренират тихи и безопасни домове така че децата им да растат бавно и те обичат да създават силни връзки със семейството.\nДецата Везни са доминирани от планетата Венера, звезда на любовта, нежността и удоволствието от живота.\nТе са много интелигентни деца, с много особен начин на изразяване и живот. Те избягват конфронтации, дори ако те не са съгласни по заключенията, но предпочитат оттегляне във времето, отколкото окончателно поражение.\nТе обичат изкуството, музиката и рисуването, прекарват много време в ръчна работа, защото дълбоко в себе си изкуството е създаването на хармония, нещо, от което се нуждаят, за да бъдат щастливи.\nСкалата, която формира техния знак, ги определя перфектно, тъй като се нуждаят от външен баланс да могат да се развиват без проблеми и да могат да постигнат собствен вътрешен баланс, тъй като те винаги са изложени на трептения.\nТе вземат предвид мнението на другите, което ги кара да предпочитат да зарадват околните, отколкото сами да се чувстват добре.\nОбградете се с мечти и фантазии нищо цели.\nТова е едно добра връзка, базирани на взаимно уважение. Децата от знака Везни обикновено искат майка им да се радва за това, което ще направи неизказаното, дори срещу себе си, за да постигнат тази хармония помежду си.\nОт друга страна, майките Козирози трябва разхлабете малко този герой взискателен, тъй като натискът не се приема добре от децата Везни. Ако искате детето ви да ви се подчинява, е много по-добре да бъдете дипломатични и фини, отколкото императивни. Майките Козирози трябва да внимават как подреждат нещата, ако не искат децата на Везни да инатят.\nМожете да прочетете още статии, подобни на Съвместимост на майките Козирог с деца Везни, в категорията Астрология на място.\nВидео: Козирог - За нуждата и свободата (Октомври 2021).\nCopyright 2021 \_ Съвместимост на майките Козирог с деца Везни...


ЕС изключи някои страни от списъка за разрешени пътуванията по несъществени причини - Свят - DarikNews.bg\nЕС изключи някои страни от списъка за разрешени пътуванията по несъществени причини\n30 август 2021 21:07\nЕС изключи САЩ от списъка си със страните, от които бяха разрешени пътуванията по несъществени причини, предадоха световните агенции. Заедно със САЩ от списъка са извадени Република Северна Македония, Черна гора, Косово, Израел и Ливан. Причината е заради влошаващата се в тях епидемиологична ситуация.\nДосега те бяха сред шепата страни извън ЕС, които бяха пощадени от европейските изисквания за карантина и за тестове в случай на несъществени пътувания. Сега след споразумение между 27-те страни членки, гореспоменатите страни са извадени от списъка, се казва в изявление.\nСАЩ ЕС Европа Израел страни Балканите


Тим Кук в търсене на новия двигател за приходи\nHome / Новини / Тим Кук в търсене на новия двигател за приходи\nGP 30.05.2013\tНовини Коментарите са изключени за Тим Кук в търсене на новия двигател за приходи 1 Views\nApple обещава нови продукти, които да „променят играта“\nКук: „Развитието на цената на акциите в последно време е разочароващо“. Снимка: Ройтерс\nГлавният изпълнителен директор на Apple Тим Кук иска да запази имиджа на концерна като „задаващ тенденциите“. За тази цел трябва да помогнат и преносими, мобилни устройства, които вече са предвидени в портфолиото на компанията. По време на конференцията на All Things Digital в Калифорния обаче Кук не пожела да даде подробности за тях, пише Wall Street Journal.\nПо време на конференцията Кук цитира проучвания, според които потребителите са много доволни от покупката на iPad и iPhone. „iPad заема сериозен дял от работата ми с компютър. Не чувам същото от потребителите на таблети с Android“, казва Кук по отношение на конкуренцията.\nЗа новите продукти шефът на Apple се доверява и на нов мениджър – Лиза Джексън. До началото на годината тя е била президент на американската екологична организация EPA, и в Apple ще отговаря и за проблемите, свързани с околната среда. По време на дейността си в EPA Джексън често бе критикувана. Докато президентът Барак Обама хвалеше ангажимента си към опазване на околната среда и насърчаване на здравната профилактика, а републиканците и някои индустриални лобитски групи порицаха регулациите, които тя предприе, като твърде строги. Това правило трудно създаването на нови работни места в САЩ.\nApple обаче показва задоволство от новоназначението. В прессъобщение концернът цитира Джаксън с думите, че е „впечатлена от това, което Apple прави и в момента по въпросите за опазване на околната среда“.\nПо-голямата част от речта си Кук посвети на това как Apple иска и може да запази статута си на задаваща тенденциите компания. Калифорнийският концерн се нуждае от нов генератор на приходи. След успехите с iPhone, iPod и IPAD компанията не е представяла принципно нов продукт на пазара. Кук обаче успокоява аудиторията: „Ние имаме някои революционни нововъведения в Apple“. Над тях групата е работила в продължение на известно време.\nКук даде и първи индикации за това докъде може да стигне пътуването на компанията: той даде висока оценка на „FuelBand“ на производителя на спортни стоки Nike. Това е малко устройство, което се носи на верижка и с което атлетите могат да проследяват изминато разстояние или консумираните калории. Тези мобилни устройства са важна област на технологичните разработчици, поясни Кук.\nНаскоро представените от Google очила с вградена камера и интернет достъп не са заредили с ентусиазъм шефа на Apple, който не смятал, че тези очила са достатъчно атрактивни за масовата аудитория.\nИзявленията на Кук са индикация, че спекулациите за носен като гривна за ръка миникомпютър на Apple може да се класифицират за истинни. Wall Street Journal писа още през февруари, че Apple работи върху устройство, което се носи на китката като часовник и има функции, подобни на тези на смартфон.\nВъпросът на нови продукти занимава общността около Apple в продължение на месеци. Също така и цената на акцията е обременена от несигурността. От пиковата си точка през септември акциите на Apple се свиха с 37%, като в момента се търгуват за по 441,44 долара. Кук призна, че развитието на цената на акциите в последно време е разочароващо. „За инвеститорите, както и за всички нас“.\nPrevious iPhone 5S ще получи невероятен дисплей, а iPad – увеличен диагонал\nNext Бюджетният iPhone ще бъде произведен от Pegatron


Писма от Пастух :: Човекът с трите имена, трите народности и трите религии\n27.08.2011 17:19 - Човекът с трите имена, трите народности и трите религии\nПрочетен: 38241 Коментари: 74\tГласове:\nПоследна промяна: 26.01.2016 11:15\nСедим на тревата с македонския художник Кочо Фидановски под сянката на огромни чинари, из чиито корени изригват три буйни потока студена вода. Малко под село Ростуше, родното място на Георги Мияка, над което се извисява огромна, непристъпна каменна стена. Зад нея е земята на албанците, Албания! Земята на Скендербег!\nОколо нас са клекнали седем кучета – вълкодави и с трескави очи гледат нашата трапеза. Изстудената в потока “лозова” ракия не ги интересува, нито скопското пиво, което се лее щедро през целия ден. Миризмата на печени пилета, на свински пържоли, обаче, ги подлудява, кара ги инстинктивно да се примъкват напред и да стесняват бавно обръча около нас, като хладнокръвни и решени на всичко разбойници.\nПодхвърляме им късчета месо, а за кокалите няма спор – те са си поначало на тях наречени.\nГоворим за Георги Мияка, роден тук под тези гранитни хребети, познат на цял свят като Скендербег, като Георг Кастриоти. Роден около 1405 година в славянско, християнско семейство, в ранната си младост възпитан в семейство на коравите “мияци” с баща Йоан /Иван/, образован по-късно като мюсюлманин в елитно военно училище в Одрин на тогавашната най-мощна империя – османската, под името Скендербег. Със заслужено право той става национален герой на албанците – на каузата на тяхната независимост той обрича и посвещава живота си. Макар и православен, след това мюсюлманин, той става най-светъл лик на католицизма под името Георг Кастриоти.\nВсеки опит да научите повече за този човек, а още повече да го разберете, ви изправя пред планина от парадокси, неправдоподобности и невероятности, попадате като омагьосани в някаква безкрайна тайга от непроходими гори, от отвесни скали, от дълбоки реки и накрая ... се изгубвате.\nПитаме се: Истина ли е всичко това? Възможно ли е? Що за човек е бил този легендарен, този невероятен Скендербег?\nНеговият бурен живот прилича на филм, но филм за него не е правен. Всеки, който помисли да направи такъв филм се стъписва още в началото от неговата смазваща, абсурдна и неподаваща се на логични обяснения биография. С думите на Йордан Радичков би могло да се каже, че този човек “прилича на остър нож, но без дръжка и всеки, който се докосне до него се порязва”.\nЗатова и никой не се осмелява да прави филм за него.\nБалканската, европейската, та дори и световната история не познават друга подобна личност.\nНо да се опитаме да кажем нещо под ред.\nОще като юноша баща му Йоан /Иван/ Кастриоти, феодален владетел на областта “Мат” в Централна Албания го изпраща в Одрин като заложник на султан Мурад Втори.\nМладият мъж от македонските планини прави впечатление още в началото на военната си кариера: впечатлява внушителната му осанка, гордата стойка, широкото мъжествено лице, орловият поглед. Самият султан Мурад втори го забелязва при едно военно дефилиране. На коня той изглежда внушителен, уверен, красив, победоносен. Като статуите му сега на площадите в Тирана и Скопие. Всички приковават очи в този роден воин, а от устата на султана се отронва с възхита:\n- Какъв юнак! Какъв воин имам! Аферим!\nОще при посвещаването му в исляма придобива името Искандер. Искандер – Александър, синоним на герой, синоним на славния Александър Македонски.\nЗаради бойните си умения, съобразителност, храброст, на 19-годишна възраст е причислен към турската военна аристокрация със званието “бег” /”бей”/.\nИ така Георги става Искендер и вече Искендербег – Скендербег.\nУчаства в редица турски военни походи, където се отличава с изключителни бойни способности и макар и млад, бързо израства като ценен от султана пълководец.\nЛюбопитна подробност, която малко изследователи посочват е, че през 1430 година за няколко години младият Скендербег е управител /санджак бей/ на град Никопол, в чиито граници тогава попада и Плевен.\n/Твърди се, че и досега в Плевен има малка общност от семейства, които смятат, че произхождат от преселени през вековете албанци, включително и под името Кастриоти./\nВ 1438 година Мурад Втори го назначава за управител /субашия/ на укрепения град Круя, главен град на турския санджак “Албания”, който обхваща приблизително днешна централна Албания.\nВ 1440 година е поставен за управител /санджак бей/ на Дебър.\nПрез 1443 година Скендербег се обръща срещу султана и Османската империя.\nКакто се казва в такива случаи историята мълчи. Повечето изследователи посочват неговата духовна и идейна еволюция, породена от прозренията му за народната съдба – на мюсюлманското албанско население от Круя и другите части, населени с албанци, от съдбата на християнското население от Дебърския и охридския край. Летописците сочат, че през 1443 година той превзема крепостта Круя и на една от нейните кули се развяло знамето на феодалния род Кастриоти – черен двуглав орел на червено поле, което по-късно става национално знаме на независимата албанска държава. Възможно е да е повлиян от баща си, или от новите идеи на времето за самостоятелно развитие на народите. Или пръст да имат външни сили и задкулисни борби за влияние и надмощие. Ние това не знаем. Ние можем само да гадаем.\nПрез 1450 години и 1457 година войски на султан Мурад Втори се опитват без успех да си възвърнат крепостта Круя. Скендербек разбива османските войски и от този момент се прочува в Европа като талантлив и храбър пълководец и бранител на християнското население.\nСамият Скендербег е приел вече християнсаката вяра и има покровителството на папата. Връщането му към християнството е под благословията на папския престол, като дори получава от Ватикана високата титла “Атлет на християнството” / “Защитник на вярата”.\nЕто ви нова главоблъсканица. Православен – мюсюлманин – християнин-католик! И никого това не учудва! Самият този факт е показателен за тези исторически времена. Значи е било възможно!\nА ние си знаем едно: “Глава си давам, вяра не сменявам!”\nПрез 1464 година войската на Скендербег разбива 14-хилядна османска армия близо до Охрид.\nСъщото се повтаря и през 1467 година.\nПовече от 20 години със своите 20 000 войници албанци-мюсюлмани в преобладаващата си част и православни, Скендербег води непрестанни войни с османската империя, като печели всички битки, с изключение на една – тази при Берат през 1455 година, когато е предаден от племенника си Хамза Кастриоти- еничарски офицер, който преминава на страната на османците.\nПрез 1468 години в хода на продължаваща победоносна кампания Скендербег се разболява от малария и умира в крепостта Леша.\nПогребан е в католическата катедрала “Свети Николай” в град Леша.\nСкендербег има син и дъщеря.\nОт време на време в миналото между учените, а и в медиите е поставяна под въпрос националността на Скендербег. Както много точно отбелязва г-н Б. Станимиров от Габрово в свое интересно и задълбочено изследване, подобен спор по начало е абсурден и по балкански провинциален.\nПрез 13 -ти и 14 – ти век, когато се е формирал рода изобщо не е съществувало понятието националност, каквато познаваме днес. Нациите са плод на епохата на Просвещението от 18-ти - 19-ти век. Но дори да е имало някаква степен на етническа принадлежност, тя със сигурност не е означавала нищо за владетелските фамилии, които във всяко поколение сключват династичен брак с други владетелски фамилии. А това означава със сигурност и ненасилно смесване и размесване на етноси, преливания, сливания ...\nУниверситетският професор от Скопие Ферид Мухич си задава въпроса:\n“Как е бил възможен този велик и знаменит Георги, Скендербег, Георг Кастриоти?”\nИ си отговаря:\n“Отговорът е само един и се съдържа в неговия живот. Той се намира не в сферата на това, против какво и против кого той се е борил, а в това за какво и за кого се е борил!? Цялата негова борба “против” е винаги борба “за”! Воювайки против завоевателната мощ на силната Империя, той се е борел за правото на свободен живот на всеки народ! Тук е цялата мъдрост и цялата истина! Само за това и и само така, макар и македонец от Миячията / за нас македонски българин! Ха! б.м./ , той с право става национален герой на албанците. Макар и православен, а след това и мюсюлманин, той става най-светъл лик на католицизма, както и на православието, както и на исляма. Това е така защото с целия си борчески живот той утвържадава най-високите ценности на трите вери и разбира се – на всяка световна религия!\nНеговият парадокс открива всъщност парадоксалността на нашите делби и цялата безсмисленост на нашите конфликти.”\nСлънцето скрива своя огнен диск зад каменния хребет, а над зелената долина пада тежка, оловна сянка. Появява се лек бриз, наситен с аромата на стотици билки. Пред очите ни се плискат трите шумни поточета, а аленият залез ми заприлича на развято знаме. На неговия фон се появи огромна черна птица. Невероятно!\n-Орел ... има ги тук открай време. – казва Кочо, забелязъл удивлението ми от природната картина.\n- Да не е двуглав? – пошегувах се.\n- Този е обикновен, прост орел ... отвръща на шегата Кочо. И добавя, вече със сериозен тон:\n- Двуглавия се знае къде е – на албанското знаме, знамето на Йован и Георги Кастриоти.\nПриготвяме да си тръгваме от това благословено место.\nПрибираме нещата си в багажника на лекия автомобил на Кочо.\nОбсадата от седемте вълкодава, като че ли и тя се готви да се оттегли, вече доволна и нахранена.\nИ сигурно много благодарна.\nИ о, свещена наивност! Усетили безпотрешно нашата разсеяност с художника, в един момент седемте кучета нападнаха бързо и вероломно лагера ни, отмъкнаха изпечените и недопечените пилета и пържоли, а също така не пожалиха и суровите, и изчезнаха в храстите. Балканска работа.\nПобедиха ни. С търпение, хитрост и вероломство.\nО, Македонио! Внимавай! Пази се!\nА филм за легендарния Скендербег все някога ще се направи, казва Кочо.\nВсе някой ще се осмели да хване този остър нож без дръжка! – допълвам аз.\nТагове: Македония, Албания, Пастух, Писма от Пастух, санде, сашо горов, скендербег, мияци, ростуше, кочо фиданоски,\n1. stela50 - Поздрави ,Сашо ... Интересно ми беше да прочета .\nИма много личности ,превърнали се в легенди ,\nза които се знае малко и не се пише ,не се правят филми ...\nно остават завинаги в спомените на тези ,които са ги познавали .\nОстават в народната памет ...това мисля е най-важното ...\n2. minavamottuk - Страхотно...\nНеведоми са пътищата Господни...и ние ги следваме слепешком понякога,а случва се и с широко отворени очи...\n3. get - - Санде !!!\n- Ти в главата ми, ли си влязъл бе брате !!!???\n- Това колко пъти се мъча да обясня и напиша ... ма немам таланта ... Дар от Бог !!\n- Пояснявам още ... емоционалният ми изблик е във връзка и с заглавието "ЧОВЕКЪТ С ТРИТЕ ИМЕНА, ТРИТЕ НАРОДНОСТИ И ТРИТЕ РЕЛИГИИ" ... свети Георги е три пъти убиван и три пъти възкръсва !! ... Това го прави образ(продължител) на една много по-стара от преди времето на "мъдрите" гърци образност и релегиозни вярвания за един много, много по-стар от техните богове ... който също три пъти умира и три пъти възкръсва !! - Ей това, което казвам и това, което ти правиш като внушение с разказа, ме кара така емоционално да го възприемам !! ... и др. работи в него, разбира ... но най-вече това три пъти по три ???\nПоради това останах с впечатлението, че направо си "влязъл" в главата ми и развиваш една моя концепция, чрез образа на Георги Кастриоти !!\n- С възхищение !!\n4. tota - Прочетох с интерес биографичния ...\nПрочетох с интерес биографичния разказ за една многолика и многопластова личност каквато е личността на Георги, Георг Кастриоти, Скендербег. Освен, че е имал физически данни, той е притежавал и качества на воин, на водач, но той е бил и човек като другите - създал е и семейство нещо най - важно в един човешки живот...\nСтранни са превратностите в епохата на Средновековието и най- вече в първите векове на османското нашествие на Балканите...Европа тогава е едно, ние - друго. Губим какво - свободата си на първо място, сигурността с държавността, която я няма. Прекършен е и духът, ставаш подчинен и какво остава, да воюваш единствено за физическото оцеляване...и едва, когато се събудиш от ужасите, от преживяното започваш да мислиш, че си човек на когото е потребно и всичко останало присъщо на човеците. Задавам си въпроса: „С какво е бил полезен Скендербег на онеправданите?” Защо е станал знаме?\nСравнявайки годините установявам, че той всъщност е воювал за самостоятелност на населението в тази част на Балканите - да бъде извън пределите на Османската империя, воювал е за тяхната свобода и е станал техен защитник. Въпреки различията в религията човешките същества са едно и те са подвластни най-напред на човешката природа да са свободни. Това е най-ценният дар на човека към който се е стремял през всичките превратности на времето...СВОБОДАТА!! Именно това ги е заставяло да застанат под водачеството и да го следват. А, той да стане тяхно знаме и да отстоява правата им до края на дните им. Могъл е да остане на другата страна и вероятно е щял да бъде много богат, но у него е заговорила кръвта и той се връща там, където тя го води.\nПоздрави, Санде за дързостта да ни представиш една толкова сложна личност близка до нас и българите от Македония заради корените си, но станала знаме на албанците. Тези, които бавно постепенно настъпват в пределите на Македония …Защо? Не случайно изразът „О, Македонио! Внимавай! Пази се! „ е спонтанен вик, предусещаш надвиснала опасност.\n5. sande - Благодара, Стела, много се радвам, че между първите прочете разказа за Георги Мияка - Скендербег ...\nПовлечи крак, да му тръгне на разказа.\n6. sande - Благодаря за посещението, благодаря за вниманието!\nДа, неведоми са пътищата Господни! Животът и невероятните перипетии на Георги - Искендербег - Скендербег - Георг Кастриоти потвърждава това.\n7. sande - Приятелю Григоре - Гет - Гет-ктист, с цялата си възможна скромност признавам, че твоя коментар е комплимент за мен, който най-вероятно не заслужавам, но сърдечн\nСашо - Санде - Александър - Искендер - Горов\n8. sande - Към Тота: Благодаря за интересния коментар!\nБлагодаря ти за интересния коментар и особено за коментара на метафората с кучетата, опасностите, които дебнат и заплашват Македония.\nТези от разказа отмъкнаха част от скарата, а другите, по-опасни си точат зъбите да откъснат парчета от тялото на тази, близка нам земя. Това вече върви, война имаше, война за жизнено пространство.\n9. kalin8 - Подкрепям напълно това...\nПодкрепям напълно това, което е написала Ати( тота)!\nИмаме си и ние в Историята моменти на обръщение към Светия Престол в Рим...Всичко в интерес на запазване на държавността...\nПоздравления за написаното! С удоволствие прочетох!\nИзпращам ти линк за нещо също така интересно:\n10. pioneer - Още Ну съм прочел санде поста и ко...\nОще Ну съм прочел санде поста и коментарите ти. Ме напомни на документалния филм, който видях по телевизията това лято в Сплит Хрвтска за испанският християнски веле, супер, екстра, хипер герой Ел Сид. Изглежда, че се е борил за този, който ще му плати повече, и за християните и за мюсюлманите/арабите.\nСамо католиците го правили християнска легенда, Ватикан! Арабите не.\n11. sande - Благодаря, Борисе, и за коментара, и за линка. Ще го видя.\nА Ати наистина е написала академичен коментар.\n12. sande - Поздрави,Никола!\nАко знаеш нещо повече, интересно или публикации, източници, ще се радвам да ги споделиш със своя приятел Санде.\n13. makont - Личност, Санде, с голямо Л,\nс интерес прочетох. За какви хора се сеща човек, когато приседне под чинара на студена ракийка. Лека вечер и хубава неделя!\n14. stela50 - Изключително интересна личност ...\n...Цялата негова борба “против” е винаги борба “за” ...\n...с целия си борчески живот той утвържадава най-високите ценности на трите вери и разбира се – на всяка световна религия...открива всъщност парадоксалността на нашите делби и цялата безсмисленост на нашите конфликти.”\nНяколко изречения , които го поставят над човешките конфликти и до днес. Всичко в името на запазване държавността , свободата, независимостта ...\nНезависимо дали като Георги Мияка, като Скендербег или Георг Кастриоти ,\nтой винаги се е борил ЗА ,а не ПРОТИВ ...\nВпечатли ме - наистина не зная дали в историята има друга такава личност\nневероятна , объркваща ,сложна и силна . Върнах се отново да прочета ,\nда открия отговори на въпросите си , и стигнах до мисълта , че няма нищо абсурдно и нелогично в поведението му ... напротив . Парадоксално е може би възприемането на неговия необикновен живот .\nПоздрави за разказа и представянето на Георги Маяка .\n15. 4aiotgluhar4e - Странно! В събота вечер, ядосана от ...\nСтранно! В събота вечер, ядосана от провалени планове, чета за Скендербег. И ми е толкова интересно в този урок по история, че си казвам, че така е трябвало да стане. Трябвало е един мъдър и благ сладкодумник да ме чукне по главата, за да се усетя, че имам бяло поле в познанията. И тъкмо да прочета повторно, за да запомня фактите, и си казвам: "Абе жено, кой ти каза, че това е просто история?"\nНе е, нали, Санде! Това не е просто история. Това е мъдростта на живота. Същата като мъдростта на свещениците из Родопите, които са повели хората да бъдат потурчени, за да се съхранят родовете. Защото вярата е важна като факт, а не като характеристика и над всяка вяра стои животът. Винаги съм го знаела, но често го забравям. Благодаря ти за припомнянето! И за наученото благодаря! И за това, че си, какъвто си :)\n16. tota - Бих искала да допълня нещо, което ...\nБих искала да допълня нещо, което прочетох в Българска енциклопедия на братя Данчови за Скендер – бег с.1429 : „… че в 1442 година Мурад ІІ присъединил албанските земи към империята си и изпратил Скендер бег да покори Сърбия, но последният се разбунтувал срещу турците и завзел град Кроя, отрекъл се от мохамеданството и повдигнал въстание в епирските планини.”\nВ енциклопедията се посочва още един любопитен факт, „ В 1444 година разбил в Дебър една турска армия и се съюзил с полско – маджарския крал Владислав ІІІ /Варненчик/ и трансилванския войвода Ян Хуниади; разбил последователно войските на Мурад ІІ , които два пъти обсаждали Кроя /1449/, както и войските на Мехмед ІІ. Дори падането на Цариград /1453/ не спряло подвизите на Скендер – бег. По едно време се притекъл на помощ на неаполитанския крал и после пак продължил борбите си с турците до самата смърт.”\nВсъщност това хвърля допълнителна светлина за евентуално постигната договореност и съвместни действия с християнска съюзническа европейска армия, последен опит да бъдат отблъснати турците от Балканите. Същевременно дава отговор на зададения въпрос в разказа защо той се обръща срещу турците, срещу тези на които до вчера е служил. Той действа в югозападната част на Балканите, а сформираните в двете последователни години християнски съюзнически армии в североизточната част. Можем да допуснем, че има връзка между организираните освободителни действия , защото освен прозиращите интереси на Ватикана в основата стои спирането на нашествието на османците в Европа.\nПрез 1443 г. в Унгария се организира поход срещу турците. Начело е Владислав Варненчик, В състава на сборната армия влизат – унгарци , полски доброволци, чешки наемници хусисти, босненци, сърбите - също, власи и немски наемници. Сборната армия прекосява Сърбия и през Западна България достига до Златица. Поради тежката зима походът се прекратява. В резултат на мирния договор, сключен за 10 години, Сърбия получава автономия, а Унгария - редица крепости по Дунава. Недоволен от този резултат е папа Евгений ІV. Той е и главният вдъхновител на антитурското движение. Целта му е разпространението на католицизма на Изток. По негово настояване пратеникът му в Унгария- Юлиано Чезарини, освобождава крал Владислав от положената при подписването на договора клетва.\nПодготвя се нов поход през 1444 година. При втория поход сборната армия е съставена от: унгарско-трансилвански полкове, полски доброволци, чешки наемници- хусисти, власи, бойци от Западна Украйна, наричани “рутени”, т.е. “русини” или “староруси”. Участват и доброволци българи от Подунавието - от Видин, Оряхово, Никопол и други селища. Сражават се и неголям брой немски заселници от Трансилвания, а също и словаци. (Трансилвания и днешна Словакия тогава са в границите на Унгария). Отряд хървати - също. Босна и Сърбия остават встрани от събитията, свързани с похода през 1444 г. Знае се само, че предводител на един от унгарските отряди е босненският епископ Рафаел. Сборната армия по време на втория поход- 1444 г., е около 20 000 бойци .Турската наброява 55 000-60 000 души и се командва от султан Мурад ІІ.\nНа бойното поле загива половината от кралската армия (около 10 000 войници), а неприятелят дава два пъти повече жертви.\nКрай Варна загива 20-годишният крал Владислав. С останалата част от армията главнокомандващият Янош Хуняди отстъпва.\nНо бойните действия водени от Скендер бег продължават до неговата смърт през 1468 година – още 24 години след походите на християнска съюзническа европейска армия на Балканите. Интересен е фактът, че в тях заедно участват изповядващи двете религии.\nИ още можем да допуснем, ча тези негови действия забавят окончателното овладяване на Балканите от османците и инвазията им в Европа.\n17. анонимен - Това е важният урок:\nима каузи "против", които всъщност винаги са "за". Защото не ми харесва тезата на Майка Тереза, че не трябва да се участва в каузи "против". За някои тя е теза удобна, но е дълбоко погрешна.\n18. gothic - Благодаря ти, Санде!\nС удоволствие прочетох тази биография. Но, честно казано, някак си не искам да се прави филм за този човек. Или поне не сега. Филм ще се получи, когато се оттървем от прудразсъдъците и идеологемите. Поздрави още веднъж!\n19. djovana38 - Благодаря!\nИНТЕРЕСНА ЛИЧНОСТ! НЕ ВСЕКИ ДЕН СЕ РАЖДАТ ТАКИВА! ВСЕКИ ЖИВОТ Е ЕДИН РОМАН! НО НЕ ВСЕКИ РОМАН Е ИНТЕРЕСЕН! ТОЗИ Е ИНТЕРЕСЕН! НО КОЙТО НЕ СЕ ИНТЕРЕСУВА И 10 ФИЛМА ДА НАПРАВЯТ ПАК НЯМА ДО ГЛЕДА!\n20. sande - Благодаря ти , Мая, за хубавите думи!\n21. sande - Поздрави, Стела, професорът Ферид Мухич, наистина отваря една врата към възможния отговор...\nТрябва, наистина да се разделяме със наложените ни стериотипи към миналото и историческите личности.\n22. sande - Благодаря ти,Чайче, за споделянето!\nНапълно споделям коментара ти.\nНад всичко стои животът! Казала си го по своя неповторим и знаменит начин.\nХубав ден и хубава нова седмица!\n23. sande - Благодаря ти, Ати за изключително ценната информаци,, която хвърля нова светлина за времето на Скендербег и събитията от товавреме ...\nУченолюбивата Ати дава един исторически бекграунд на времето на Скендербег и става възможно да видим фактите в историческия им контекст.\nЕ, няма как да не кажа моето:\nЦелувам ви ръката,госпожо!\n24. sande - Поздрави, Славимире!\n25. sande - Благодаря ви за вниманието и за хубавитедуми.\nТака е, киното е комерсиално и кой знае какви ще ги измъдри.\n26. sande - Поздрави, Джована!\nРадвам се, че сте обърнали внимание на разказа за Скендербег.\nНе е лошо дас е знаят некои работи за историята и за историческите личности.\n27. sande - Едно пояснение:\nСигурно ви е направило впечатление,че в "лагера" ни с Кочо има много повече месо за скара, отколкото може да изконсумират двама души, па било те да са и много гладни.\nОбяснението е просто: Поканените на пикника бяха повече, но се оказахме накрая само двамата с Кочо.\nЗа късмет на кучешката банда.\n28. tota - Бих искала да допълня нещо, което ...\nСанде, може би по - точното е любознателната, търсещата отговорите за случвалото се и случващото се на Балканите. С неспокоен дух за българското, за личностите в историята ...за бъдещето на Балканите ...Чак ученолюбива???\nОще един път поздрави за дързостта да пишеш за тази сложна личност, присвоена за знаме ...\n29. sande - Поправям се веднага:\nПоздравявам ученолюбивото, любознателно, любопитно и даровито дете от Пловдив- Ати!\n30. pioneer - Трябва, наистина да се разделяме ...\nТова е основният въпрос санде.\nДокато не напишем който ги наложили стереотипите и с който интерес, няма да тръгне работата напред на Балканите.\n31. tota - Трябва, наистина да се разделяме ...\nПриятелю, Никола! Стереотипите - да, но най - голямото разделение и противопоставяне на хората идва от религиите. Те колкото и да формират морални норми на поведение, толкова повече вредят с другата си фунция - служене на държавата и на воденета от нея политика. И тогава именно противопоставянето между православието и католицизма отслабва на първо място Византийската империя - тук е ролята на кръстоносните походи, и на второ липсата на единодействие между двете църкви дава възможност Балканите да бъдат овладяни от османците и съответно забавено развитието на тези народи. Тук се налага друга стопанска система. А - западните държави в същото време правят скок в стопанското си развитие ...и то кои?\nТа нищо ново под Слънцето - разделяй и вледей!!!! Това трябва да осъзнаем ние тук живеещите на Балканите - да не допускаме разделение и противопоставяне !!\n32. syrmaepon - Биографиите на големите личности показват\nче те могат да се извисят над всяка Империя и световна политика и дава лъч надежда именно на малките народи,че оцеляването е възможно дори и само чрез паметта.\nПоздрави ,Пастух,))) разказите ти са винаги интересни и поучителни\n33. vostroto - Здравей, Санде!\nКомплименти за чудесния документален разказ, който си написал!\nЗа Скендербег знаех малко досега, и от теб научих подробности за невероятния му живот, и дела.\nВпечатлен съм от политическите умения на този човек, и от факта , че е успял да обедини хора от различни религии, в името на благородна кауза - независимост, и по-добър живот! Такива личности са безценни, и нужни на всеки един народ!\n34. sande - У право си , Никола, у право си инженер Хаджиночев от славниот град Велес, сега на работа в Нюрнберг, Германия!\nНие сме направени като от железобетон, знаеме да мразиме, да се пазиме от сите страни, от сите страни сардисани, петолъчките са ни още у главите.Согласен сос тебе дека това е базисно прашанье.\n35. sande - Поздрави, Сирма, радвам се че намина и прочете писанието, а и за добрата дума също!\n36. sande - Здравей, приятелю, радвам се на поздравленията ти!\nСкендербег е интересна личност, за който и аз доскоро малко знаех, или някакви най-общи информации, които се оказаха по-скоро нещо "чул-недочул". Това ме предизвика да се поразровя, в мрежата има доста люпопитни и интересни неща. А е и добре да се познаваме повече тук хората, живеещи на Балканите.\n37. pioneer - Кога така, Крали Марко е четворен! ...\nКога така, Крали Марко е четворен! :-))))\nСръбски, Български, Македонски и Турски ...\nВъпреки, че завършва живота си като османски васал, в народните песни Марко остава като непобедим юнак и защитник на християните от османците. Възпят е в народния епос на българи и сърби - виж бугарщици. Крали Марко заема значимо място в културата на Сърбия, България и Република Македония.\n38. tota - Надявам се написаното няма да Ви ...\nНадявам се написаното няма да Ви лиши от удовлетворението, което ще изпитате при прочита на разказа на Санде за тази велика личност – Скендербег. Реших да потърся повече информация за него. Попаднах на История на Балканите -14-20 век от френския историк Жорж Кастелан. Ще пресъздам само онези негови виждания, които не присъстват като исторически факти в разказа. В главата „Подновяване завладяването на Балканите – Мурад ІІ/1421 -1451 г./ авторът проследява събитията от този период.\nМурад ІІ води битки срещу Константинопол, деспотството Мистра, Солун, и в Анадола. Заради трудностите, които среща в Анадола, Мурад ІІ подписва примирие през 1424 година с християнските князе в западната част на Балканския полуостров – владетели на земите на северна Албания, деспота на Сърбия и най – вече на техния покровител, унгарският крал Сигизмунд, което допълва сключения преди това договор с Византия. Но деспот Стефан води двусмислена политика, лавирайки между османците и унгарците. Мечтае да върне отново блясъка на Сърбия от времето на Душан. Той прави Белград столица, свързва се с Византия, но всъщност е васал на султана. След неговата смърт начело застава Георги Бранкович/1427-1456/ Той първо търси подкрепата на унгарския крал, Сърбия става унгарски протекторат , постепенно губи позиции и е принуден /причина обявената война през 1428 г. от МурадІІ/ да възстанови васалитета си към султана.\nТака Сърбия става изходна база за военните операции на султана към албанските земи. Интересно е какво става там. Владетелите са подчинени от беят Исак Евренос / б.м. името да ви прави впечатление/ заради съюза им с Венеция. Между тях е и бащата на Скендербег – Гьон Кастриоти /в разказа Иван, Йован, вероятно променено при превода/. Султанът изгражда в този район един санджак , в който установява и много тимари.\nПромените предизвикват недоволството и през 1434 година започва борба на християните водена от Георге Арианити на когото съюз за общи действия предлага Сигизмунд. Постепенно християнските държави стават обикновени провинции на империята, която се простира както на Балканите, така и в Мала Азия.\nРазбирайки, че дните на Византия са преброени василевсът Йоан VІІІ прави постъпки пред европейските монарси да се осъществи обединението на Църквите под ръководството на Папата в замяна на финансова и военна помощ срещу османците. С много трудности на събор във Ферари е провъзгласено обединението на Църквите на 6 юли 1439 година.\nНо това решение среща сблъсъка на егоизма и двуличието на князете и фанатизма на духовенството и народите. В Константинопол гневно е отхвърлена идеята за подчинение на папата, останалият източноправославен свят също – Московската църква обявява своята автокефалност /1440 г./ само никейският митрополит става неуморим защитник на антиосманския кръстоносен поход. Това е последното възраждане на идеята на кръстоносния дух, когато начело на преден план на унгарската сцена изпъква един забележителен военен Ян Хуниади /1407-1456г./ Той убеждава своя крал Владислав ІІІ Агело /впоследствие наречен Варненчик/ да застане начело на похода през 1443 година. Настъплението на християнската армия е спряно от Мурад ІІ.\nТочно тогава избухва бунтът на Скендербег, а в Анадола емирът Караман подновява действията си, депотът на Морея окупира Атина.\nСултанът поверява делата си на своя велик везир. Чрез своята съпруга Мара посочена е за сръбкиня, установява контакт с Бранович за да изтъргува договор с кръстоносците. Така е сключено т. н. Сегедско примирие от 1444 година, благодарение на което Мурад ІІ продължава битките в Анадаола , без да бъде атакуван в Европа.\nХристиянството тогава открива своя втори голям герой в лицето на един дребен владетел от албанския север – Георги Кастриоти, останал в историята като Скендербег /1405-1468 г. / Това, което пише за него в разказа си Санде почти се припокрива с историческите факти приведени от Жорж Кастелан. Той обаче сочи, че изпратеният като заложник Георги /той е един от четиримата сина / в Едирне /Одрин/ получава мюсюлманско образование в училището за пажове в двореца, като приема името Александър / на турски Скендер/. Получил диплома за спахия, той се връща в родния си край през 1438 година, получава титлата бей и длъжността валия /административен управител/ на Круевския район.\n„ Но през ноември 1443 година, когато армията на Хуниади завзема Ниш, - пише Жорж Кастелан, - Скендербег изоставя лагера на байлербея и заставайки начело на малобройна конница от 300 души, както гласи преданието, взема Круя благодарение на един фалшив ферман. На 28 ноември той издига над цитаделата знамето с отличителните знаци на своето семейство: двоен символ с голямо бъдеще, защото неговото знаме става емблема на независима Албания, а датата се отбелязва като неин национален празник.\nПо онова време обаче това е един обикновен феодален бунт, каквито има много в Османската империя, но точно този се отличава от всички останали както по своята продължителност – от 1444 до 1468 година , - така и по европеизацията си: кралете на Унгария, на Неапол, както и на Венеция, помагат поне на думи на бунтовниците и папа Николай V приветства Скендербег като „борец за Христовата вяра”. Докато героят не умира от болест в Алесио /Леша/ на 17 януари 1468 година, той си остава пречка за завършване завладяването на Балканите от османците.”\nМоже би се питате защо направих и това допълнение?\nНаложени фактите от разказа и в Българската енциклопедия от 1936 година, и в История на Балканите на Жорж Кастелан се припокриват. Открояват се някои нюанси, които допълват както образа на Скендербег така и обстановката на Балканите през ХV век.\nНо кое е онова, което прозира между тях, онова не написаното, от което трябва да се поучим, защото може би тепърва ни предстоят нови изпитания на Балканите?\nВсъщност нашите земи винаги ще раждат такива герои – великани, отдадени на борбата за отстояване на независимостта, свободата, защото тук се преплитат интересите на Запада и Изтока и те винаги ще бъдат люшкани в едната и другата посока. Затова е и тази борба за постигане на влияние и владеене за да бъдат разделени малките народи и държавите им на Балканите, противопоставени една на друга и отново поставени под нечие владичество – може би само с подмяна на населението.\nИ тук именно се прокрадва отново религията, тя е онази отрова, която прониква дълбоко в съзнанието на хората и ги прави различни, а всъщност те са еднакви с еднакви стремежи в живота, но отровени те стават оръдие на политиката.\nНека се възхитим на този велик син на Балканите, но и извлечем съответните поуки – да постигнем икономическо, културно и всякакво друга сътрудничество, да не се надпреварваме да изтъкваме кой колко е велик, а да се огледаме и предпазим от „шума в гората от задаващата се буря”\n39. sande - Абе, Никола, този Крали Марко може да е и петорен, ако албанците и те бяха решили да си го припознаят ...\nНаистина има голям фолклор за него, повече песни, а песен сайбия нема, песен граница нема.\nНема достоверни данни, повече е рожба на народната легенда.\nИска му се на народеца да има барем един юнак над юнаци, който не се плаши от никого.\nЕдин поет от Перник преди години написа епиграма:\nБил е Марко, бил е!\nАма и него са го биле!\nАбе, поне една снимка да бе останала, една картина, а то - саде легенди. И песни.\n40. sande - Благодаря ти, Тота, за тази историческа ретроспекция, която дава координатите на събитията и в частност ...\n... хвърля светлина и върху историята на Скендербег.\nКакто казва султан Мурад Втори: Аферим!\nИскрени и сърдечни поздравления!\n41. bizcocho - Той е сменял заради идеи, имал е к...\nТой е сменял заради идеи, имал е качества на водач, спасявал е хората. Сега сменят и вяра и идеи по пресметливост, пълнят си сметките и с това се изчерпва духовността им. А аз съм от тези, които "глава си давам, вяра не".\n42. zelas - Интересна тема, Санде, поздрав...\nИнтересна тема, Санде, поздравления!\nИма един стар руски/съветски филм за Скендербег "Великий воин Албании Скандербег"\n43. sande - Здравей, Женя, радвам се,че се появи!\nТи си закърмена с вярата на българката, с родолюбието й си като Гергана от "Изворът на Белоногата", като Калеш Ангя от известната песен.\n44. sande - Благодаря, Пламене, зная, че ти по начало си сдържан на похвали, затова се радвам, че...\n... че намираш темата за интересна.\nНе знаех за този руски/съветски филм за Скендербег.\nБлагодаря ти, ще го видя с голям интерес.\n45. zelas - Ами сдържан съм щото гледам да не си ...\nАми сдържан съм щото гледам да не си създавам идоли. Това идеализиране на Скендербег е малко пресилено, ако питаш мен. Той първо не е албански, нито балкански герой, нито пък християнски. Това неговото фурнаджийство на смяна на религиите е малко съмнително. Човекът просто е имал амбиции да обогати своя собствен род, нищо повече. По това време е било така. Нямало е национално съзнание. А дружбата му с Ватикана е силен сигнал, че не му е чиста работата.\nПрез втората световна е имало нацистка формация в Албания наречена - Skandenbeg SS\n46. tota - Ами сдържан съм щото гледам да не си ...\nИнтересно е изказаното от теб, Пламене. И аз бях сдържана относно личността на Скендербег, защото е станал идол на албанците. И не само това, защото е една сложна за описание личност. Да приеме исляма и да служи на султана това не е бил негов избор - един от четирите сина - и това е той е бил длъжен да бъде даден като заложник. След това застава там където му е мястото - сред своите - защитава онеправданите християни. Самият факт, че води битки до края на своята смърт - близо 24 години след падането на Константинопол го прави значим и за Балканите и за Европа. Това е своего рода забавяне инвазията на османците, които по късно стигат до Будапеща. Как няма католическа Европа да го търси и да го отличи?\nИ аз попаднах на клипове за нацистка формация в Албания наречена - Skandenbeg SS сиреч на неговото име. В името на каузи винаги се търсят идоли за знаме независимо преследваните цели и интереси. Нали трябва да се владеят хората? А Скендербег е личност!! Почитана!!\nОт разстояние на времето е лесно да даваме оценки и да съдим. Казвам го по принцип. В конкретния случай публикувания разказ за живота на Скендербег от Санде е по - скоро подтик за размисъл, че ако продължим да бъдем разделени, както по времето на инвазията на османците на Балканите нищо добро не ни чака.\nИ още нещо ще допълня. В послеслова на разказа, Санде метафорично разкрива надвисналата опасност над Македония - картината с орела в небето , седемте вълкодава, разсеяността им и репликите: " Победиха ни. С търпение, хитрост и вероломство." и "О, Македонио! Внимавай! Пази се!" А след Македония ...кой е наред?\nНе само размисъл буди разказът му, той е призив за осторожност и действие за да се забавят и спрат процесите, които текат на Балканите.\n47. sande - Благодаря сърдечно и на приятеля Зелас, и на дружката от Блога Тота за участието в дискусията...\nНали в спора, а в нашия случай по-точно в разговора, се ражда истината.\nТова беше и целта на разговора - не да се кажат истини от последна инстанция,\nа да се надникне в тъмния килер на историята, сред паяжини, вкаменена тишина и отломки.\n48. get - - Zelas, от такива хора, като Георгий Кастриоти (явяващи се катализатори) се е формирала ...\n... ПРОТОевропейската цивилизация на балканите и ние, като народ !!\n- Павликяните(които някои свързват с богомилите (некоректно според мен) са антипример) и поради изповядваното и следвано от тях се явяват разрушители ... в частност и на българската държавност !! ... перода Х!!! - ХV векове !!\n- Пояснявам още - За мен "павликянство" идва от проповядваното, от високопоставеният член на Синедриона юдеин Шаул-Павел, който съзнателно подменя съществени обосновки в първохристиянството !!\n- Дано разбереш(?) - Какво се опитвам, да кажа ?!\n49. zelas - Гетски, държавността кучетата я ...\nГетски, държавността кучетата я яли! Държавата не е нищо повече от метод за експлоатиране и манипулация на бедните, които защитавайки богатите (държавата) се заблуждават, че защитават своя дом или разтегленото понятие сега "родината си".\nПо времето на Скендербег Балканите са били разделени на множество малки княжества и всеки деспот е гледал да дърпа чергата към себе си.\nТези местни феодали евентуално осъзнават, че опасността от отоманската инвазия е нещо повече от поредното пренареждане на фигурите на шахматното поле, затова и всички подкрепят Скендербег, който успява да се противопостави успешно. Но бъди сигурен, че ако беше успял да изтика отоманците извън балканите, някой щеше да му забие нож в гърба и да узурпира властта.\nАти, какво значение има, че албанците са си го присвоили. Ако не бяха те, гърците щяха да го лапнат одма. Смяна на религията по изгода е било нещо нормално по онова време. Имаме много случаи на български аристократи, които са се присъединили към обкръжението на султана и приели исляма, само защото са усещали, че натам духа вятъра.\nНие сме възпитани с идеите за патриотизъм и саможертва за общото благо, но съвременниците на Скендербег въобще не са гледали на нещата толкова идеалистично като нас. Тези идеи се раждат така или иначе по-късно по време на просвещението.\n50. get - - Zelas, по-добре от теб и отвътр съм преценил - Какво представлява, това което, в момента наричаме държава !!\n- Но държава следва и трябва да има !!\n- Твоите коментари, следват идеите на тези, които на практика са унищожили един коректен модел на власт-държава, а са наложили този вулгаризиран(абсурден модел) за такава !!\n- Това има връзка с конкретиката на богомилство-павликянство ... това са антиподи, ако и да ни лъжат, че са едно !!\n- Кога се преследвА Богомилството България запада - Обратния пример при Калоян и Иван-Асен !!, богомилството се толерира (такива участват и в армията) ... България е във възход ! Друг е въпроса, кой и защо ни внушава превратни представи за него !\n51. zelas - Ти хубаво си преценил, гетски, ама ...\nТи хубаво си преценил, гетски, ама както и друг път съм ти казвал, много четеш, знанието ти пречи.\nБогомилите са били хора от народа и са помагали на бедните да не се побъркат от заблудите на църквата и интригите в държавата. Това всичко е против държавата/царската власт. Така че преследването им е напълно естествено.\nАко е имало царе, които са благосклонни то е било пак за тяхна изгода, както Калоян, който с помощта на богомили и павликяни превзема Пловдив и изколва населението. Така, че да не идеализираме богомилите също, защото дори и те са попадали в капана наречен "За Родину!" :))\n52. get - - Ти си прочел, не по-малко, но ... ?!\n... всичко при теб накрая, се излива в някаква много странна еклектика ??! :(((\n- Имам достатъчно информация по силата на, която уверено твърдя, че представите не са адекватни, на това, което в двйствителност е било богомилството !\n- Какво е писано и се пише в момента от противниците му, е друга работа ?!!\n- Павликянството е силно юдеизирана версия на християнството ! - но не искам, да го обсъждам в публично пространство !! :(( (ако желаеш може на лични)\nП.П. Отново казвам, имам сериозни основания да твърдя горното !\n53. 4aiotgluhar4e - Върнах се да чета отново, Санде, ...\nВърнах се да чета отново, Санде, защото твоите разкази трябва да отлежат и да остане послевкус като при старо вино.\nИ знаеш ли какво открих? Страхотна алегория! Образите на кучетата - полудиви, но все пак не се страхуват от хората, не са гладни, но не се отказват да откраднат плячката и неблагодарни, защото това им е в природата. Замислих се за балканските народи. Ами ние сме точно като тези кучета, всеки гледа да завлече историята на другите и насита и срам няма.\nИ добре, че не са направили филм за Скендербег. Ако го правят балканци, ще теглят в една посока; ако са чужди, няма да разберат. По-добре да живеят легендите, че в тях лошото е убрано.\n54. sande - Чайче, от тебе нищо не може да се скрие, не е истина ...\nДве неща има в разказа, които са чисто мои: аленото небе на залез, точно на чертата между Македония, над гранитната стена между македонската земя и Албания и внезапно появилия се орел в средата и ... седемте кучета.\nСедемте кучета,които се появяват в началото и в края като библейска прокоба.\nС езуитско примирение и отровни, сини блясъци в очите, лицемерни и безскрупулни, те чакат своя момент и не пропоускат да грабнат парче месо.\nНищо, че не са гладни.\nОт плътта на България е непрекъснато късано.\nЗатова тя граничи само със себе си.\nМилото ми Чайче,ти ме уби и след това ме възкръсна.\nТова сме ние от поречието на великата река Струма.\n55. martiniki - много интересно\nувлекателно четиво, Санде, три имена, три народности,три религии - значи триостра кама,\nтри разреза на дланта ти ще направи, поне един белег ще остави\nдано все някой се захване\nалегорията с кучетата е венец на разказваческия ти труд, съвсем на място, без да се натрапва, фино, леко\n56. sande - Здравей, Мартиники, кога долетя от морето и от приказната синя безбрежна шир ...\nДори нищо да не кажеш, самото ти присъствие тук е много голям комплимент за мен.\nА сладките ти думи ме разнежват.Те са като нежна резка от кама. Дай боже да съм ги заслужил наистина.\n57. sande - Григор Пърличев и поемата му "Скендербег", с благодарност на г-жа Сумрова!\n58. sande - Албанският родов клан Кастриоти, с благодарност на г-н Б. Станимиров от Габрово!\n59. tryn - След толкова много думи, Санде,\nаз само искам да ти благодаря за познанията и за умението да пресъздадеш като жив и въздействаш легендарния образ на Скандербег.\nПоколенията винаги ще се връщат към миналото си, за да търсят величието на корените си там...\n60. sande - О, Трънче, какво да обърнем, ти се появи!\nРадвам се, че се завърна. Липсваше ми.\n61. alexs - Много интересна история за която не ...\nМного интересна история за която не знаех!\n62. sande - Поздрави, Алекс, радвам се на посещението ти!\nДобре е ако без предубеждения , готови стериотипи и етикети разглеждаме балканската история и личностите й. Поне да се опитваме.\n63. ivankalilova - БЛАГОДАРЯ, ЗА ИНТЕРЕСНИЯ ПОСТИНГ, ...\nБЛАГОДАРЯ, ЗА ИНТЕРЕСНИЯ ПОСТИНГ , САШЕ!\nТолкова умело си разказал всичко , че за мен бе истинско удоволствие !!!\n!Сърдечни поздрави и пожелания за прекрасни почивни дни !:)))\n64. sande - Специални поздрави за днешния ден на теб, Ваня и на моята адашка Сашка!\nБлагодаря ти за посещението и за хубавите думи.\n65. konstant7 - Привет !\nНакара ме да се замисля " А ние си знаем своето : Глава си давам , вяра не давам..."\nВ с цената от наш исторически филм ,героят- як българин беше тръгнал на битка в която щеше да изгуби живота си.Спря се и се върна послушал старческия врещелив\nгласец : " Не...за Бога братя да не стане кръвнина" ....след което всички бяха удавени в кръв и чалми...Защо ?\nБлагодаря за чудесния разказ...\n66. sande - Поздрави,konstant7 !\nЖивотът е над всичко! Това каза Чайчето.\n67. kuracpalac - Много поздрави Приятелю!\nЖивеем на чудесно парче земя...\n68. sande - Хвала приятелю, хвала! Радвам се да те видя тук!\nБог като раздава земите на народите вижда накрая, че за нас земя не е останала.\nИ ни дава по едно парче от Неговата.\n69. sevdabg - Отново си недостижим в идеи и начина им на поднасяне !!!!\nВинаги ме възхищаваш но и размисляш Разказвачо Санде !!!\nзащото написаното от теб е като светлинка в\n"тъмната нощ на безумното ни ежедневие" !\nИ поуките - поуките ... !!!!!!\n70. sande - Севде, не довърши ли го този безкраен, изначален и фундаментален ремонт? ...\nЧакам да завършиш, за да си пием биричката.\n71. sande - Абе, къде е скъпмият ми приятел поручик Галицин заедно с господа офицерите, медсестрите, поручик Ржевски и щабното куче Буш?\nКъде е корнет Оболенски до налее вино?\n72. sande - Къде са ми анонимните? Нема ги.\nТе са като Незнайния воин. Без тях няма победа.\nКъде са ми власите?\nКъде са ми торлаците?\nТези хубави, засмяни хора.\n73. razkazvachka - Мнооого хубаво\nобичам да чета такива работи:)))\n74. sande - Благодаря ти, Гери!\nРадвам се, че си наминала тук, покрай нашия лагер в село Ростуше, селото на Георги, Скендербег, Георг Кастриоти, където с моя македонски приятел, македонския художник Кочо Фидановски пируваме, заобиколени от седем коварни вълкодава.


Ще намали усложненията и нуждата от болнично лечение\n22 юни 2021 11:49, Ния Христова\nОще по темата: пациентилечениеКоронавирусединен протокол\nПоне разрешете шлемовете и шаловете, получих алергия от маските.\nТук във форума някакъв фелдшер ваксър пише против такъв протокол защото е ваксър.\nНе четете статията но пишете, проектопротокола не се отнася само за лекарите....Превенцията е важна преди заразяването но не знам дали властите ще разрешат да има такъв протокол да не го забранят по политически натиск.\nНе четете статията но пишете, проектопротокола не се отнася само за лекарите....\nДо ботокса.....спокойно има дървета/бананови може и палми за всички от таз противна клика ще дойде и техния час но дали ще сме живи тогаз туй е въпроса за нас.\nЕдинен протокол от м. Юни 2021 година. Във времена на пандемия какво са някакви си 16 месеца все пак. Може би в непал и в мианмар също сега се замислят за протоколи.\nFox преди 1 месец\nЦитираните в статията медикаменти няма да помогнат.Колхицин Екофарм може да причини сериозно потискане на функцията на костния мозък, което да доведе до намаляване на броя на някои бели кръвни клетки (агранулоцитоза), намаляване на броя на червените кръвни клетки и пигмент (апластична анемия) и/или намаляване на броя на тромбоцитите (тромбоцитопения). Трябва да Ви се правят редовни кръвни тестове, за да се следи за промени в кръвната картина. - от листовкатаА само ще влошат състоянието.\nТова професорско мнение е доста коректно към хората особено към образованите и независими хора които сами искат да вземат решения за своята съдба а не да бъдат подлагани на безумни политически ограничения и фалшиви и не верни мнения.\nНапротив.В медицината протоколите са вного важни.Това не значи,че подходът и преценката на всеки пациент не са индивидуални.Поради липса на протоколи личните лекари блъскаха антибиотици на всеки с два дни температура.Пример за протокол:Кога се падава кислород,от маска до назални канюли и до CPAP до вентилатор.Как да се назначат началните индикатори на вентилатора?Това може да се прави от всеки лекар.Не може да се чака за анестезиолог ,защото те недостигат.\nма тоз Ваньо що не е в Затвора ? -нали го разследваха за едни Милионки от Мед. университет ? така стана и с Милионите във Вма .Нищо Не Връщат Никога ! Осъдени Няма само се местят на нова хранилка!\nСетиха се! След дъжд качулка\nНе може и не трябва да има протоколи. Подходът към всеки пациент трябва да е индивидуален.\nИ как лекаря точно ще преценяв ефекта, като никой лекар не иска да те погледне и лекуват по тел.\nГодина и половина ли трябваше да се чака за д се въведе единно лечение, или е по-добре да се дават вълшебнитепрепарати на тези с парите, а другите да си заминават.\nДо гост Ами да! Вече ще е лесно да си доктор щото от тук на татък ще има само една болест! измисления ковид!\nНе мога да повярвам, че досега няма такъв протокол. Мутрите са за съд и доживотна присъда за това, че толкова месеци не го направиха.\nПълен смях... те нямат доказателство за генома (освен на картинка) ама дават съвети за нещо, което е в сферата на хремата... скоро ще бъдете провесени по дърветата.


Хоумофисът и времето пред компютъра влошават зрението - Последни Новини от DNES.BG\nХоумофисът и времето пред компютъра влошават зрението\nКогато сме пред компютър е желателно да ограничим дневната светлина\nОбновена: 22 ное 2020 14:42 | 22 ное 2020 14:17, Ния Христова\nПрез последните месеци е отчетен бум на хората с очни проблеми заради социалното дистанциране, хоумофисът и увеличеното време пред компютъра, сочат наблюдения на офталмолози, предаде bTV.\nВержиния работи в рекламна агенция и това изисква часове наред да прекарва пред компютъра. Това сега се е увеличило по време на пандемията.\n"Зачестяват главоболията, сухота и дразнене в очите, замъгляване на погледа, трудово фокусиране", споделя още Вержиния Андонова.\n"Това са класически симптоми на компютърен зрителен синдром, от който страдат все повече хора", обяснява специалистът по очни болести д-р Младен Радева.\nТези проблеми могат да бъдат избегнати.\n"Кранът трябва да е разположен на 60 см от лицето. Хубаво е да е от 10 до 20 градуса под нивото на очите, измерено от центъра на монитора. Освен това трябва да редуцираме отблясъците. Мониторът не трябва да бъде разположен срещу прозорец", съветва д-р Младен Радева.\nПротивно на повечето схващания, когато работим пред компютър, е по-добре да се ограничи дневната светлина в помещението. По този начин не се смесва с изкуствената, което вреди на очите ни.\nПрепоръчително е да се следва и правилото "20-20-20".\n"На 20 минути работа с различен видеотерминал правим почивка 20 минути, като наблюдаваме нещо, което се намира на над 20 фута, което е около 6 метра. Освен това трябва да мигаме често. Честото мигане поддържа очната ни повърхност овлажнена", обясни д-р Радева.\nСъщо така е важно да се редуцира до минимум "синята светлина", което е възможно чрез използването на корекционни лещи с филтри.\nОще по темата: симптомисъветикомпютърспециалистиочни проблемихоумофис\nтигъра преди 6 дни\nТя и баба ми живееше на село.Никога не е пушела и пиела,ама умря на 52 от рак.Това беше през 70 години на миналия век..Тъй че не предизвиквай съдбата..Моли се да не те стигне,че няма значение къде живееш и какво ядеш.\nРаботата от вкъщи е доброто , което се случи. Интриги , загуба на време и разход за път, спокойна работна среда.\nПо добро от това е да не ви се налага да работите , но това засега само за крадците и поколението им.\nЗа хоумОфис трябват пари , 3-4хил.лв..\nБизнесмен преди 6 дни\nАз си бях хомофис и преди короната така че нищо не се е променило\nХората в софия умират от рак на 40-50, защото ядат канцерогени от била,кауфланд и лидл и са нагъсто няма линейки, а тук при мен в село Неофит Рилски до най-големия Исторически парк в света има био супермаркет и хората са масово на по 90 години! Има клиника,детска,училище и от март няма нито един заразен от ковид! Стойте си там в софийската агония, докато аз си работя от хоум офиса!\nЕдно време журналистите държаха изпити по български език и литература.... Заболя ме главата докато разбера "какво е искал да каже авторът".\nЯвно медиите вече се изчерпаха откъм теми и започнаха да си противоречат. Хем било хубаво и изгодно, хем било лошо. ***, к'во да ги пра'иш?\nЗа това първото нещо което се гледа при закупуване на професионален монитор е той да е flicker free т.е. без ШИМ / PWM , ама ганювците се подмамват по ниските цени и после си скубят косите и търкат очите\nАми нали тия, дето си работят на компютър, и хоумофис да са, и в офиса да са пак ще работят на компютър цял ден!\nТо и бърсането на задник зачервява кожата! Стига сте депресирали хората с всевъзможни варианти та "ще се умирга здраво"